CELEX: C2004/262/35
Language: et
Date: 2004-10-23 00:00:00
Title: Kohtuasi C-360/04: Eelotsusetaotlus, mille esitas Tribunale di Teramo 31. juuli 2004 Angelo Sorricchio kriminaalasjas

23.10.2004   
            
            
               ET
            
            
               Euroopa Liidu Teataja
            
            
               C 262/20
            
         Eelotsusetaotlus, mille esitas Tribunale di Teramo 31. juuli 2004 Angelo Sorricchio kriminaalasjas
   (Kohtuasi C-360/04)
   (2004/C 262/35)
   Euroopa Ühenduste Kohus on saanud Tribunale di Teramo 31. juuli 2004 määrusega otsustatud eelotsusetaotluse Angelo Sorricchio kriminaalasjas, mis saabus kohtukantseleisse 18. augustil 2004, järgmistes küsimustes:
   “Kas EÜ asutamislepingu artikli 43 esimest lõiku ja artikli 49 esimest lõiku võib tõlgendada nii, et liikmesriik võib ajutiselt (6-12 aastaks) teha erandi Euroopa Liidus kehtivatest asutamis- ja teenuste osutamise vabaduse põhimõtetest:
   
               1.
            
            
               andes teatud isikutele teenuste osutamisega seotud tegevusteks 6-12 aastaks kontsessioone sellise korra alusel, mis välistab teatud (mitte-Itaalia) pakkujate osalemise pakkumismenetluses;
            
         
               2.
            
            
               muutes seda korda pärast selle EÜ asutamislepingu artiklites 43 ja 49 sisalduvate põhimõtetega vastuolu tuvastamist selleks, et anda väljajäetud isikutele võimalus osaleda pakkumismenetluses tulevikus;
            
         
               3.
            
            
               mitte lõpetades eelmise korra alusel antud ja nagu juba öeldud asutamis- ja teenuste osutamise vabaduse põhimõtetega vastuolus olevaid kontsessioone ega ka mitte korraldades uut pakkumismenetlust eelnimetatud põhimõtetega kooskõlas oleva uue korra alusel;
            
         
               4.
            
            
               samas jätkates kõikide nende isikute kriminaalkorras vastutusele võtmist, kes tegutsevad koos õigussubjektidega, kellel hoolimata õigusest tegutseda päritoluliikmesriigis, oli just nüüdseks tühistatud korra tõttu pakkumismenetluses osalemine välistatud.”